Pri zhotovovaní monoxylu bol veľký kmeň zbavený kôry a zaoblený až zašpicatený na oboch koncoch. Potom bol s pomocou dláta vydlabaný vnútorný priestor tak, aby zaistil dostatočný priestor pre posádku a náklad, ale aby pritom zostali dostatočne silné steny. V čase pred zavedením kovových nástrojov sa k vytvoreniu dutiny v kmeni používalo vypaľovanie ohňom. Pre plavbu na otvorenom mori mohol byť monoxyl vybavený jedným alebo dvoma vahadlami.
Jeden osemmetrový a druhý skoro desaťmetrový, obidva vydlabané z jedného kusa dubového kmeňa. Tieto dva tzv. slovanské monoxyly sú dnes vystavené vo vstupnom pavilóne archeologického parku v Mikulčiciach. Písomné pramene spomínajú, že takéto člny sa v mnohotisícovom počte zúčastnili v roku 626 obliehania byzantského Carihradu. Čo sa však objaví vo vitrínach múzea len okrajovo je odvrátená strana života našich oslavovaných veľkomoravských predkov.
jednoduchý čln, vydlabaný z jedného kusa dreva, väčšinou dubového
PODĽA: Beranová, M.: Slované. Praha: Libri 1999.